《游石台寺遇雪》
宋代·梅均

人言十月小春回，谁酿寒云作雪醅。
天女戏抛群玉佩，风姨吹雪万解杯。
竹非为米腰皆折，山不因愁发尽皑。
冻合诗肩不成句，六花时入轿窗来。

作者简介：梅均，一名鼎，字叔平，南城（今属江西）人。理宗宝庆二年（一二二六）进士。历新昌尉（清乾隆《新昌县志》卷九），知南安军，除江西提刑。事见清同治《建昌府志》卷七。今录诗二首。